Den Store Bølge

Den Store Bølge var en gruelig flodbølge, der i 593 fejede over Thabruatis ' omliggende have. Den nåede efter sigende en højde, der varierer mellem 650-750 meter, og sønderslog over en bred kam piratskibe, derunder dét tilhørende P. Irats Mandskab, hvor de fleste af de formuer og besiddelser, de havde indsamlet over årene, sank til havets bund.
Den Store Bølge blev også kaldt andre navne, som Styrtsøen og Havets Hævn. 
==Årsag==
Hvad forårsagede Bølgen blev aldrig ordentligt opdaget. Ord fra en unavngiven pirat lød:
*"Bølgen rejste sig som et bæst fra skovbunden - fattigt på noget skub, men rigt i alverdens arrigskab. Vandskorpen vækkedes uden varsel, og bæstet greb fat om båden og slyngede den på sin ufrivillige side. Tolv års mas, slugt af Bølgen, alt i mindre end et minut."
Altså var der, efter alt at dømme, intet der satte Bølgen i gang. Dette førte til mere troende fortolkninger. Årsagsfinder Månevej skrev: 
*"Der er tale om en velfortjent straf, farvandene har ikendt deres sørøvere. Styrtsøen havde i urokkelig ro holdt øje med piraterne - de som antog et liv af forbrydelse kunne betale sig - blot så den i sidste ende kunne stille sin drabelige uenighed til skue. Og så, på dagen disse tyveknægte havde i sinde at vende hjem, kastede den sig over dem, og årenes ligegyldighed blev tydelig for enhver. Så snakker de om lidelse, om tab og om sorg, og hvor meget denne plageånd har stjålet fra dem - og i dette selvsamme øjeblik indser blot de forstandige, at denne smerte netop er hvad deres ofre førhen har været ude for. Det er et fænomen så skønt som det er frygtindgydende."
Nogle har bedømt, at Bølgen var en form for magisk angreb sendt af det afsides kontinent Hermetius - dog er denne teori uden belæg.
Category:Begivenheder
Category:Ødelæggelser